rejauldu/bengali-wikipedia huggingface dataset:
দেওয়াস কনিষ্ঠ রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ মধ্য ভারত এজেন্সির এই রাজ্যটি মধ্য ভারতে মারাঠা সাম্রাজ্য বিস্তারের সময় ১৭২৮ খ্রিস্টাব্দে প্রথম জীবাজী রাও পাওয়ার দ্বারা প্রতিষ্ঠা পায়। এইটি ছিল ১৫ তোপ সেলামী সম্মানপ্রাপ্ত দেশীয় রাজ্য। ১৮১৮ খ্রিস্টাব্দের ১২ই ডিসেম্বর তারিখে এটি ব্রিটিশ করদ রাজ্যে পরিণত হয়।  ইতিহাস পেশোয়া বাজিরাও মারাঠাদের পাওয়ার বংশের দুজন বিশ্বস্ত সেনাধ্যক্ষ ভাই তুকোজীরাও এবং জীবাজীরাও শাসনকার্য স্বাভাবিক করার জন্য মালব অঞ্চলের প্রেরণ করেন। জীবাজীরাও ১৭২৮ খ্রিস্টাব্দে এই রাজ্যের পত্তন ঘটান।  দুই ভাই শাসনের সুবিধার্থে মালব অঞ্চল নিজেদের মধ্যে ভাগাভাগি করে নেন তাদের বংশধররাই ছিলেন যথাক্রমে দেওয়াস বরিষ্ঠ এবং দেওয়াস কনিষ্ঠ রাজ্যের পরবর্তী রাজ উত্তরসূরী। ১৮৪১ খ্রিস্টাব্দের পর প্রতিটি উপশাখা তাদের নিজেদের অঞ্চল পৃথক দেশীয় রাজ্য হিসেবে শাসন করা শুরু করে। রাজ্য দুটি একে অপরের সঙ্গে দারুণভাবে বিজড়িত ছিল, উভয়ের রাজধানী দেওয়াস শহরটি একটি মূল সড়কের ভিত্তিতে দুটি ভাগে বিভক্ত হয়েছিল, যার দুদিকে দুটি আলাদা প্রশাসনিক অঞ্চল, আলাদা ব্যবস্থাপনা এবং আলাদা বৈদ্যুতিন পরিকাঠামো প্রতিষ্ঠিত হয়। দুটি রাজ্যের রাজাধিরাজ একই শহরের দুটি পৃথক স্থানে রাজবাড়ী নির্মিত করে বসবাস করতেন ও দুটি পৃথক অঞ্চলে নিজের আধিপত্য প্রতিষ্ঠা করেন।  দেওয়াস রাজ্যের কনিষ্ঠ শাখাটি   অঞ্চল জুড়ে বিস্তৃত ছিল এবং ১৯০১ খ্রিস্টাব্দের জনগণনা অনুসারে রাজ্যটির মোট জনসংখ্যা ছিল ৫৪,৯০৪ জন। ১৯০৭ খ্রিস্টাব্দ থেকে উভয় দেওয়াস রাজ্য মধ্য ভারত এজেন্সির অন্তর্গত মালব এজেন্সিতে ছিল। ১৯৪৭ খ্রিস্টাব্দে ভারতের স্বাধীনতা লাভের পর দেওয়াস রাজ্যের রাজা ভারতের মধ্য ভারত রাজ্যের অংশীভূত হয়। ১৯৫৬ খ্রিস্টাব্দে এটি নবগঠিত মধ্যপ্রদেশ রাজ্যে অন্তর্ভুক্ত হয়।  দেওয়াস কনিষ্ঠ রাজ্যের দরবাজ অলংকৃত করতেন রাজ্যের জায়গীরদার, সর্দার, ইস্তমুরাদার এবং মানকরীগণ৷  শাসকবর্গ thumb|দেওয়াস কনিষ্ঠ রাজ্যের শাসক হিস হাইনেস মহারাজা মলহর রাও পাওয়ার  রাজা (মারাঠা সাম্রাজ্য) ১৭২৮ – ১৫ আগস্ট ১৭৭৪: জীবাজীরাও পাওয়ার "দাদা সাহেব" ১৫ আগস্ট ১৭৭৪ – ২ ডিসেম্বর ১৭৯০: প্রথম সদাশিবরাও পাওয়ার ২ ডিসেম্বর ১৭৯০ – ১৮১৭: রুকমানগড় রাও পাওয়ার ১৮১৭ – ১৮৪০: আনন্দরাও পাওয়ার "রাও সাহেব"  রাজা (ব্রিটিশ করদ) ১৮১৭ – ১৮৪০: আনন্দরাও পাওয়ার "রাও সাহেব" ১৮৪০ – ১২ মে ১৮৬৪: হৈবতরাও পাওয়ার ১২ মে ১৮৬৪ – ১৯ জানুয়ারি ১৮৯২: নারায়ণরাও পাওয়ার "দাদা সাহেব"  ১২ মে ১৮৬৪ – ১৮৭৭: যমুনা বাঈ সাহেব -রাজপ্রতিনিধি এবং রাও বাহাদুর রাজে ভিন্দে (অধীক্ষক) ১৯ জানুয়ারি ১৮৯২ – ১ জানুয়ারি ১৯১৮: মলহররাও পাওয়ার "ভব সাহেব" (১ জানুয়ারি ১৯১৭ থেকে স্যার মলহররাও পাওয়ার) ১৯ জানুয়ারি ১৮৯২ – ১০ আগস্ট ১৯১৩: লালা বিশেষস নাথ – রাজপ্রতিনিধি  মহারাজা ১ জানুয়ারি ১৯১৮ – ৪ ফেব্রুয়ারি ১৯৩৪: স্যার মলহররাও পাওয়ার "ভব সাহেব" ৪ ফেব্রুয়ারি ১৯৩৪ – ২ ডিসেম্বর ১৯৪৩: দ্বিতীয় সদাশিবরাও পাওয়ার "খাসে সাহেব"  ২ ডিসেম্বর ১৯৪৩ – ১৫ আগস্ট ১৯৪৭: যশবন্তরাও পাওয়ার "ভাও সাহেব" (১৪ আগস্ট ১৯৪৭ থেকে স্যার যশবন্তরাও পাওয়ার)  তথ্যসূত্র  বিষয়শ্রেণী:মধ্যপ্রদেশের ইতিহাস বিষয়শ্রেণী:মধ্যপ্রদেশের দেশীয় রাজ্য বিষয়শ্রেণী:১৭২৮-এ ভারতে প্রতিষ্ঠিত বিষয়শ্রেণী:ধার জেলা বিষয়শ্রেণী:দেওয়াস জেলা বিষয়শ্রেণী:১৯৪৮-এ ভারতে বিলুপ্ত
ওপেনসার্চ হল একটি সার্চ ইঞ্জিন এবং ওপেনসার্চ ড্যাশবোর্ড, সেই সার্চ ইঞ্জিনের জন্য একটি ডেটা ভিজ্যুয়ালাইজেশন ড্যাশবোর্ড সমন্বিত সফটওয়্যারের একটি পরিবার। সফটওয়্যারটি ২০২১ সালে আমাজন ওয়েব সার্ভিসেসের নেতৃত্বে ইলাস্টিক সার্চ এবং কিবানার একটি ফর্ক হিসাবে শুরু হয়েছিল।   ইতিহাস  ইলাস্টিক এনভি যখন সার্ভার সাইড পাবলিক লাইসেন্স (এসএসপিএল) গ্রহণ করে উন্মুক্ত-উৎসের অ্যাপাচি লাইসেন্স থেকে সরে এসেছিল, তখন এই সফটওয়্যারটির নতুন সংস্করণগুলির লাইসেন্স পরিবর্তন করার পরে প্রকল্পটি তৈরি করা হয়েছিল। আমাজন অনেক স্টেকহোল্ডারদের সাথে একটি উন্মুক্ত সম্প্রদায় তৈরি করতে চায় (বর্তমানে শুধুমাত্র আমাজন ওয়েব পরিষেবাগুলির রক্ষণাবেক্ষণের স্থিতি রয়েছে এবং সোর্স কোড রিপোজিটরিগুলিতে লেখার অ্যাক্সেস রয়েছে, যদিও সেগুলো পুল অনুরোধ আমন্ত্রণ জানায়)। অন্যান্য কোম্পানি যেমন লগয.আইও, ক্রেটডিবি, রেড হ্যাট এবং অন্যান্যরাও এই উন্মুক্ত-উৎসের সফটওয়্যারটি ব্যবহার এবং বজায় রাখার জন্য একটি সম্প্রদায় তৈরি বা যোগদানের আগ্রহের কথা ঘোষণা করেছে।   ওপেন সার্চ  ওপেনসার্চ হল একটি লুসেন-ভিত্তিক সার্চ ইঞ্জিন যা ইলাস্টিক সার্চ পরিষেবার ৭.১০.২ সংস্করণের একটি ফর্ক হিসাবে শুরু হয়েছিল। এতে ইলাস্টিক এনভি ট্রেডমার্ক এবং টেলিমেট্রি সরানো হয়েছে। এটি অ্যাপাচি লাইসেন্সের সংস্করণ ২ এর অধীনে লাইসেন্সকৃত কোনো অবদানকারী লাইসেন্স চুক্তি ছাড়াই। রক্ষণাবেক্ষণকারীরা তার প্রাথমিক সংস্করণগুলিতে ইলাস্টিকসার্চের সাথে সম্পূর্ণ সামঞ্জস্যপূর্ণ থাকার প্রতিশ্রুতি দিয়েছে।   ওপেন সার্চ ড্যাশবোর্ড  ওপেনসার্চ ড্যাশবোর্ডগুলি ইলাস্টিকের কিবানা সফটওয়্যার ৭.১০.২ সংস্করণের একটি ফর্ক হিসাবে শুরু হয়েছিল এবং এটিও অ্যাপাচি লাইসেন্সসংস্করণ ২ এর অধীনে রয়েছে।   আরো দেখুন       তথ্যসূত্র    বহিঃসংযোগ    দাপ্তরিক ওয়েবসাইট  বিষয়শ্রেণী:অ্যাপাচি লাইসেন্স ব্যবহার করা সফটওয়্যার বিষয়শ্রেণী:সফটওয়্যার ফোর্ক বিষয়শ্রেণী:সার্চ ইঞ্জিন সফটওয়্যার
কৃষ্ণপুর ইউনিয়ন বাংলদেশের ঢাকা বিভাগের ফরিদপুর জেলার সদরপুর উপজেলার একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা  এই ইউনিয়নটি সদরপুর উপজেলার অন্তর্গত হলেও এর জাতীয় সংসদ নির্বাচন এলাকা নগরকান্দা উপজেলা , তবে উপজেলা নির্বাচনি এলাকা সদরপুর উপজেলা।   আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান : কৃষ্ণপুর মাধ্যমিক বিদ্যালয়, কৃষ্ণপুর সরকারি প্রাথমিক বিদ্যালয়, দড়ি কৃষ্ণপুর সরকারি প্রাথমিক বিদ্যালয়, চর কৃষ্ণপুর সরকারি প্রাথমিক বিদ্যালয়,ঠেংঙ্গামারি সরকারি প্রাথমিক বিদ্যালয়,উত্তর যাত্রাবাড়ী সরকারি প্রাথমিক বিদ্যালয়,শৌলডুবি সরকারি প্রাথমিক বিদ্যালয়, সাবেক ঠেংঙ্গামারি সরকারি প্রাথমিক বিদ্যালয়,যাত্রাবাড়ী সরকারি প্রাথমিক বিদ্যালয়,   দর্শনীয় স্থান   নদী   ভুবনেশ্বর নদ   জনপ্রতিনিধি  বর্তমান চেয়ারম্যান- আক্তারুজ্জামান তিতাস   পূর্ববর্তী চেয়ারম্যান- আলহাজ্ব মো: বিল্লাল হোসেন ফকির. পূর্ববর্তী চেয়ারম্যান - চৌধুরী আবুল কায়ূম  হিরু  {| class="wikitable" |+প্রাক্তন চেয়ারম্যানগণের তালিকা !ক্রমিক !নাম !মেয়াদ |- |০১ |  জনাব ছরোয়ারজান তালুকদার | |- |০২ | জনাব ছরোয়ারজান তালুকদার | |- |০৩ | 	 মুন্সী আব্দুল গণি চৌধুরী | |- |০৪ | 	 মুন্সী আব্দুল গণি চৌধুরী | |- |০৫ | এস্কেন্দার আলী তালুকদার | |- |০৬ | 	 মুন্সী আব্দুল মাজেদ | |- |০৭ | অতুল চন্দ্র বিশ্বাস | |- |৮ | অতুল চন্দ্র বিশ্বাস | |- |৯ | আলাউদ্দিন ফকির | |- |১০ | 	 আঃ ওয়াজেদ মিয়া | |- |১১ | আবুল হাসেম খান | |- |১২ | আলাউদ্দিন ফকির | |- |১৩ | আলাউদ্দিন ফকির | |- |১৪ | 	 আবুল হাসেম খান | |- |১৫ | চৌধুরী আবুল কাইয়ুম (হিরু)  | ১/৭/৮৮-৩০/০৬/১৯৮৮ |- |১৬ | মোঃ বিল্লাল হোসেন ফকির | ১৬/৪/৯২-২২/০২/১৯৯৮ |- |১৭ | চৌধুরী আবুল কাইয়ুম (হিরু) | ২৩/০২/৯২-২১/০৪/২০০৩  |- |১৮ |	 মোঃ বিল্লাল হোসেন ফকির | ২২/০৪/২০০৩-০৩/০৮/২০১১ |- |১৯ |	 মোঃ বিল্লাল হোসেন ফকির | ০৪/০৮/২০১১-২৭/০৭/২০১৬ |- |২০ |	 মোঃ বিল্লাল হোসেন ফকির | ২৮/০৭/২০১৬- |-}   আরও দেখুন    ঢাকা বিভাগ  ফরিদপুর জেলা   তথ্যসূত্র   বিষয়শ্রেণী:সদরপুর উপজেলার ইউনিয়ন
ভারতের দক্ষিণ দিকে অবস্থিত পুদুচেরি কেন্দ্রশাসিত অঞ্চলের চারটি জেলার মধ্যে একটি হল পুদুচেরি জেলা যা পূর্বে পণ্ডিচেরি জেলা নামে পরিচিত ছিল। জেলাটি ২৯৪ বর্গকিলোমিটার বা ১১০ বর্গমাইল অঞ্চল জুড়ে বিস্তৃত। বঙ্গোপসাগরের তীর বরাবর তামিলনাড়ু রাজ্যের মধ্যে একাধিক (মোট ১১ টি) ছিটমহলে পুদুচেরি জেলাটি ছড়িয়ে রয়েছে। ২০১১ সালের জনগণনা অনুযায়ী জেলাটির মোট জনসংখ্যা ৯৫০,২৮৯ জন।  প্রশাসনিক বিভাগসমূহ thumb|উপনিবেশিক সময় থেকে আজ অবধি ভৌগোলিকভাবে পুদুচেরি জেলা একাধিক ছিটমহলে বিভক্ত   জেলা তালুক পৌরসভা পঞ্চায়েত জনগণনা নগরপুদুচেরি (পন্ডিচেরি) বাহুরনেই বাহুর  নেট্টবক্কমনেই উড়াবর্করাই উড়াবর্করাইনেইনেই পুদুচেরি পুদুচেরি আরিয়াঙ্কুপ্পমআরিয়াঙ্কুপ্পম মনবেলী ভিলিয়নূরনেই মান্নদিপট্টু  ভিলিয়নূর ভিলিয়নূর  প্রশাসনিকভাবে পুদুচেরি কেন্দ্রশাসিত অঞ্চল আটটি তালুকে বিভক্ত। এই আটটি তালুকের মধ্যে চারটি তালুক যথা, পুদুচেরি, উড়াবর্করাই, ভিলিয়নূর এবং বাহুর তালুক নিয়ে পুদুচেরি জেলা গঠিত। এই চারটির মধ্যে উড়াবর্করাই তালুকে কোন গ্রামীণ অঞ্চল নেই।  অন্য তিনটি তালুকের গ্রামাঞ্চল গুলি একাধিক পঞ্চায়েতে বিভক্ত। পুদুচেরি তালুকের গ্রামাঞ্চল নিয়ে আরিয়াঙ্কুপ্পম পঞ্চায়েতটি গঠিত, আবার ভিলিয়নূর তালুকে রয়েছে দুটি গ্রাম পঞ্চায়েত যথা, মান্নদিপট্টু ও ভিলিয়নূর আবার বাহুর ও নেট্টবক্কম গ্রামপঞ্চায়েত রয়েছে বাহুর তালুকের গ্রামাঞ্চলে।   ২০১১ খ্রিস্টাব্দে ভারতের জনগণনা অনুসারে পদুচেরি জেলাতে রয়েছে তিনটি জনগণনা নগর এবং তিনটি বিধিবদ্ধ নগর। জেলাটির তিনটি পৌরসংস্থা হল যথাক্রমে, পুদুচেরি পৌরসংস্থা|পুদুচেরি, উড়াবর্করাই এবং গ্রাম পঞ্চায়েত সহ কুরুম্বাপেট শহরগুলি। আবার তিনটি জনগণনা নগর হল আরিয়াঙ্কুপ্পম, মনবেলী এবং ভিলিয়নূর। উক্ত ছয়টি শহরই পুদুচেরি পৌর এলাকার অন্তর্ভুক্ত এছাড়াও কুরুম্বাপেট সংলগ্ন ওড়িয়ম্পেট শহরাঞ্চলটিও পৌর এলাকার অন্তর্ভুক্ত।  প্রশাসনিক, রাজস্ব আদায়, বিপর্যয় মোকাবিলা এবং সমস্ত ধরনের সরকারি কাজের সুবিধার জন্য পুদুচেরি সরকার পুদুচেরি জেলাটিকে দুটি উপজেলায় বিভক্ত করেছে যথা উত্তর পুদুচেরি এবং দক্ষিণ পুদুচেরি উপজেলা। প্রতিটি উপজেলায় রয়েছে দুটি করে তালুক। পুদুচেরি উত্তর উপজেলাটি যে দুটি তালুক নিয়ে গঠিত তা হল; পুদুচেরি ও উড়াবর্করাই এবং পুদুচেরি দক্ষিণ উপজেলাটি ভিলিয়নূর ও বাহুর তালুক দুটি ‌নিয়ে গঠিত। এই চারটি তালুকের প্রতিটি আবার উপতালুক বা স্থানীয় ভাষায় ফিরকায় বিভক্ত, গ্রামাঞ্চলে একাধিক গ্রাম নিলে একেকটি ফিরকা এবং শহরাঞ্চলে একেকটি পাড়া নিয়ে একেকটি ফিরকা গঠিত।   পুদুচেরি সরকার পরিকল্পনা ও পরিবর্ধন বিভাগ এগুলিকে আবার একাধিক ব্লকে বিভক্ত করেছে। পুদুচেরি কেন্দ্রশাসিত অঞ্চল ছয়টি ব্লকে বিভক্ত। এগুলির মধ্যে আরিয়াঙ্কুপ্পম, উড়াবর্করাই এবং ভিলিয়নূর ব্লক পুদুচেরি জেলায় অবস্থিত।   জনতত্ত্ব ২০১১ খ্রিস্টাব্দে ভারতের জনগণনা অনুসারে পুদুচেরি জেলার জনসংখ্যা ছিল, ৯৫০,২৮৯, যা ফিজি রাষ্ট্রের জনসংখ্যা বা যুক্তরাষ্ট্রের ডেলাওয়্যার প্রদেশের জনসংখ্যার সমতুল্য।  এর ফলে ২০১১ খ্রিস্টাব্দে ভারতের ৬৪০ টি জেলার মধ্যে পুদুচেরি জেলা জনসংখ্যার ভিত্তিতে ৪৬০ নং স্থান দখল করেছে। জেলাটিতে প্রতি বর্গকিলোমিটারে ৩২৩১ জন বা বর্গ মাইল প্রতি ৮৩৭০ জন বাস করেন।  ২০০১ থেকে ২০১১ খ্রিস্টাব্দে মধ্যে জেলাটির জনসংখ্যা বৃদ্ধির হার ২৮.৭৩ শতাংশ যা ভারতের গড় জনসংখ্যা বৃদ্ধির হারের তুলনায় বেশি। পুদুচেরিতে প্রতি হাজার পুরুষে ১০৩১ জন নারী বাস করেন। জেলাটির মোট সাক্ষরতার হার ৮৫.৪৪ শতাংশ, পুরুষ সাক্ষরতার হার ৯১.২৩ শতাংশ এবং নারী সাক্ষরতার হার ৭৯.৮৬ শতাংশ।  ভাষা  আরও দেখুন  কারাইকল জেলা  মাহে জেলা  ইয়ানম জেলা  তথ্যসূত্র  বিষয়শ্রেণী:পুদুচেরির জেলা বিষয়শ্রেণী:পুদুচেরি জেলা
দ্য হলিডে সিটার হলো একটি আমেরিকান-কানাডীয় প্রণয়ধর্মী হাস্যরসাত্মক টেলিভিশন চলচ্চিত্র। ২০২২ সালের ১১ই ডিসেম্বর হলমার্ক চ্যানেলে এর প্রিমিয়ার হয়।Peter Knegt, "Hallmark's first gay Christmas movie is here — and George Krissa is overjoyed to be a part of it". Here & Queer (CBC Arts), December 9, 2022. এটি নেটওয়ার্কের বার্ষিক বড়দিন বিষয়ক প্রণয়ধর্মী চলচ্চিত্র ধারায় সম্প্রচারিত প্রথম এলজিবিটিকিউ ধারার চলচ্চিত্র।Brett White, "Stream It or Skip It: ‘The Holiday Sitter’ on Hallmark Is a Perfect Vehicle for Jonathan Bennett". Decider, December 11, 2022. আলি লিবার্ট পরিচালিত এই চলচ্চিত্রে জোনাথন বেনেট স্যাম ডাল্টনের চরিত্রে অভিনয় করেছেন, যিনি একজন অবিবাহিত এবং প্রতিশ্রুতি-ভীত সমকামী পুরুষ, যিনি বড়দিনের ঠিক আগে তার বোন ক্যাথলিনের ( চেলসি হবস ) বাচ্চাদের দেখাশোনা করার কাজে নিযুক্ত হন, কিন্তু তার কাছে সাহায্য চাওয়ার পর ঘটনাক্রমে তিনি তার বোনের প্রতিবেশী জেসন ডেভিটোর ( জর্জ ক্রিসা ) সাথে প্রেমের সম্পর্কে জড়িয়ে পড়েন।Gerrad Hall, "Jonathan Bennett wanted to create a gay Uncle Buck for The Holiday Sitter". Entertainment Weekly, December 9, 2022.  চলচ্চিত্রটিতে আরও অভিনয় করেছেন এভারেট আন্দ্রেস, মিলা মরগান, ম্যাথিউ জেমস ডাউডেন, গ্যাব্রিয়েল রোজ, ম্যাটি ফিনোচিও, অ্যামি গুডমারফি, রবার্ট উইজডেন, বেলা লিওনার্দো, টড ম্যাথিউস, রিক ডোব্রান, অ্যান্ডি রুকস এবং নাথান প্যারট।  চলচ্চিত্রটির অন্যতম লেখক এবং প্রযোজক বেনেট, এটিকে আঙ্কেল বাকের সমকামী পুরুষ সংস্করণ তৈরির আকাঙ্ক্ষা থেকে অনুপ্রাণিত বলে বর্ণনা করেছেন।  চলচ্চিত্রটির চিত্রগ্রহণ করা হয়েছিল ২০২২ সালের গ্রীষ্মে, ব্রিটিশ কলাম্বিয়ার ল্যাংলি এলাকায়।V.S. Wells, "“About damn time”: Vancouver comedian Amy Goodmurphy on her role in Hallmark’s first queer Christmas movie". The Georgia Straight, December 8, 2022. মার্কিন যুক্তরাষ্ট্রের দ্য হলমার্ক চ্যানেল এবং কানাডার ডব্লিউ নেটওয়ার্কে ২০২২ সালের ১১ই ডিসেম্বর এর প্রিমিয়ার হয়।  চলচ্চিত্রটি ২০২৩ সালে ৩৪তম জিএল‌এএডি মিডিয়া অ্যাওয়ার্ডসে অসাধারণ চলচ্চিত্র, স্ট্রিমিং বা টেলিভিশন বিভাগে জিএল‌এএডি মিডিয়া অ্যাওয়ার্ডের জন্য মনোনীত হয়েছিল।Matt Webb Mitovich, "GLAAD Media Awards: Heartstopper, Our Flag Means Death, League of Their Own Among First-Time TV Nominees". TV Line, January 18, 2023.   তথ্যসূত্র    বহিঃসংযোগ       বিষয়শ্রেণী:সমকামী পুরুষ সম্পর্কিত চলচ্চিত্র বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র
সমাজতান্ত্রিক জনতা দল বা এসজেডি হল জনতা দল (সংযুক্ত) দল থেকে বিভক্ত একটি দল। "সমাজবাদী জনতা দল" কেরলে জাতীয় গণতান্ত্রিক জোট (ভারত) এর সাথে জোট করেছিল এবং এটি কেন্দ্রেও এনডিএ-কে সমর্থন করেছিল। দলের নেতা ভিভি রাজেন্দ্রন। দলটির রাজ্য মহাসচিব অ্যাড. জনি কে জন।   নেতৃবৃন্দ  রাজ্য সাধারণ সম্পাদক: এস সন্তোষকুমার, বিষ্ণু ভি রাজ, বিটি রেমা  রাজ্য সভাপতি: ভি এস রাজলাল   জোট  "সমাজবাদী জনতা দল" ২০১৪ সালের মার্চ থেকে এনডিএ-র সাথে কাজ করছে।    তথ্যসূত্র   বিষয়শ্রেণী:২০১৪-এ ভারতে প্রতিষ্ঠিত বিষয়শ্রেণী:২০১৪-এ প্রতিষ্ঠিত রাজনৈতিক দল বিষয়শ্রেণী:ভারতের রাজনৈতিক দল বিষয়শ্রেণী:অকার্যকর বহিঃসংযোগ সহ সমস্ত নিবন্ধ
আব্দুস সালাম পিন্টু হলেন একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের (বিএনপি) ভাইস চেয়ারম্যান ও সাবেক উপ-শিক্ষামন্ত্রী ছিলেন।   জীবনী  পিন্টু ২০০১ থেকে ২০০৩ সাল পর্যন্ত শিক্ষা মন্ত্রণালয়ের উপমন্ত্রী হিসেবে দায়িত্ব পালন করেন। এরপর তিনি ২০০৩ থেকে ২০০৬ সাল পর্যন্ত শিল্প মন্ত্রণালয়ের উপমন্ত্রী হিসেবে দায়িত্ব পালন করেন। ২১শে আগস্ট ২০০৪ গ্রেনেড হামলার সঙ্গে সম্পৃক্ততা থাকায়, ঐ মামলায় তাকে গ্রেফতার করা হয়। ২০২৪ সালের ১ ডিসেম্বর তিনি এই মামলায় হাইকোর্ট থেকে খালাস পান। ২০১৬ সালে বিএনপির নির্বাহী কমিটির ভাইস-চেয়ারম্যান নিযুক্ত হন। তার ভাই মাওলানা তাজউদ্দিন হরকাতুল জিহাদ আল ইসলামীর প্রতিষ্ঠাতা নেতাদের মধ্যে একজন। ২০১৬ সালে কারাগারে বন্দি থাকা অবস্থায় তিনি বিএনপি'র নির্বাহী কমিটির ভাইস-চেয়ারম্যান নির্বাচিত হন। কেন্দ্রীয় বিএনপির প্রচার সম্পাদক সুলতান সালাউদ্দিন তার ছোট ভাই।   কর্মজীবন  টাঙ্গাইল জেলা বিএনপির প্রতিষ্ঠাতা সাধারণ সম্পাদক আবদুস সালাম পিন্টু ১৯৯১, ১৯৯৬ সালের ১৫ ফেব্রুয়ারি ও ২০০১ সালের জাতীয় সংসদ নির্বাচনে টাঙ্গাইল-২ (গোপালপুর-ভূঞাপুর) আসন থেকে সংসদ সদস্য নির্বাচিত হয়েছিলেন। ২০০১ সালে তিনি শিক্ষা উপমন্ত্রীর দায়িত্ব পান।  ব্যক্তিগতজীবন  ব্যক্তিগতজীবনে আব্দুস সালাম পিন্টুর দুইটি মেয়ে রয়েছে।বড় মেয়ের নাম:নুরদিদা বিনতে সালাম পূর্ণী ও ছোট মেয়ের নাম:সাফয়াত বিনতে সালাম সাবা এবং তার স্ত্রীর নাম বিলকিস তালুকদার আমি নিজে জানি কারন আমি তার পাশের বাড়িতে থাকি   মামলা  ২০০৮ সালে তিনি ২১ আগস্ট গ্রেনেড হামলার মামলায় গ্রেপ্তার হন তিনি। ২১ আগস্ট গ্রেনেড হামলার মামলায় ফাঁসির দণ্ডপ্রাপ্ত হয়ে তখন থেকেই তিনি কারাগারেই ছিলেন। প্রায় ১৭ বছর পর ২০২৪ সালের ২৪ ডিসেম্বর কাশিমপুর কেন্দ্রীয় কারাগার থেকে তিনি মুক্তি পান।   তথ্যসূত্র   বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশী রাজনীতিবিদ অসম্পূর্ণ বিষয়শ্রেণী:জীবিত ব্যক্তি বিষয়শ্রেণী:পঞ্চম জাতীয় সংসদ সদস্য বিষয়শ্রেণী:টাঙ্গাইল জেলার রাজনীতিবিদ বিষয়শ্রেণী:খালেদা জিয়ার দ্বিতীয় মন্ত্রিসভার সদস্য বিষয়শ্রেণী:টাঙ্গাইল জেলার ব্যক্তি বিষয়শ্রেণী:ষষ্ঠ জাতীয় সংসদ সদস্য
হালিল ওরফে আলাউদ্দিন হালিল ১৪ শ শতাব্দীতে আনাতোলিয়ায় তুর্কি কারামান বেইলিকের বে ছিলেন।  তাঁর বাবা ছিলেন মাহমুদ বে। তিনি ১৩৩২ সালে তাঁর বড় ভাই মুসা এবং ইব্রাহিমের স্থলাভিষিক্ত হন। তিনি সামরিক অভিযানে সক্রিয় ছিলেন না। তবে তিনি তাঁর শাসনকালে এরমেনেকে কয়েকটি মসজিদ এবং অন্যান্য সামাজিক ভবন তৈরি করেছিলেন। তিনি ১৩৪০ সালে মারা যান।Prof. Yaşar Yüce-Prof. Ali Sevim: Türkiye tarihi Cilt I, AKDTYKTTK Yayınları, İstanbul, 1991 p 245 তথ্যসূত্র  বিষয়শ্রেণী:কারামান বেইলিক বিষয়শ্রেণী:তুর্ক শাসক বিষয়শ্রেণী:১৩৪০-এ মৃত্যু বিষয়শ্রেণী:জন্মের সাল অজানা বিষয়শ্রেণী:১৪শ শতাব্দীর শাসক বিষয়শ্রেণী:১৪শ শতাব্দীর এশিয়ার রাজশাসক
ফিনীয় ফুটবল অ্যাসোসিয়েশন (, , ; এছাড়াও সংক্ষেপে এসপিএল এবং এফএফএ নামে পরিচিত) হচ্ছে ফিনল্যান্ডের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৭ সালের ১৯শে মে তারিখে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৭ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর ফিনল্যান্ডের রাজধানী হেলসিঙ্কিতে অবস্থিত।  এই সংস্থাটি ফিনল্যান্ডের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে ভেইক্কাউসলিগা ,উক্কনেন এবং ফিনীয় কাপের মতো প্রতিযোগিতার সকল কার্যক্রম পরিচালনা করে। বর্তমানে ফিনীয় ফুটবল অ্যাসোসিয়েশনের সভাপতির দায়িত্ব পালন করছেন আরি লাহতি এবং সাধারণ সম্পাদকের দায়িত্ব পালন করছেন মার্কো কাসাগ্রান্দে।  পটভূমি এসপিএলে এক হাজারেরও বেশি সদস্য ক্লাব এবং আনুমানিক ১১,০০,০০০ নিবন্ধিত খেলোয়াড় রয়েছে। ফিনিশ গ্যালাপ জরিপটি ইঙ্গিত দিয়েছে যে, প্রায় ৫,০০,০০০ ফিন্স ফুটবল খেলায় আগ্রহী। এসপিএল হচ্ছে ফিনল্যান্ডের বৃহত্তম অপেশাদার স্পোর্টস ফেডারেশন।  ১৯৭২ সালে ফিনল্যান্ড বিতর্ক অ্যাসোসিয়েশন প্রতিষ্ঠা না হওয়া পর্যন্ত এই সমিতি ফিনল্যান্ডে বিতর্ক পরিচালনা কমিটিও ছিল। ১৯২৮ সালে, ফিনল্যান্ড আইস হকি চ্যাম্পিয়নশিপ প্রতিষ্ঠার আগে ১৯২৮ সালে এটি প্রথম ফিনল্যান্ড আইস হকি চ্যাম্পিয়নশিপের ব্যবস্থা করেছিল।  প্রকাশনা এই অ্যাসোসিয়েশনটি এখন অবরুদ্ধ মাসিক পত্রিকা ফুটারিসহ বেশ কয়েকটি ম্যাগাজিন প্রকাশ করে।  কর্মকর্তা   অবস্থান  নাম সভাপতি  আরি লাহতি সহ-সভাপতি  কার্লো কাঙ্কুনেন কাত্রি মাতসন সাধারণ সম্পাদক  মার্কো কাসাগ্রান্দে কোষাধ্যক্ষ  ইয়োনা ভারনানেন  গণমাধ্যম এবং যোগাযোগ পরিচালক  তারু নিয়োহোম প্রযুক্তিগত পরিচালক  হান্নু তিহিনেন ফুটসাল সমন্বয়কারী  ইর্কি ফিল্পু জাতীয় দলের কোচ (পুরুষ)  মার্কু কানেরভা জাতীয় দলের কোচ (নারী)  আনা সিগনেওল রেফারি সমন্বয়কারী  ইয়ুনি হিতিয়া  তথ্যসূত্র  বহিঃসংযোগ      ফিফা-এ ফিনীয় ফুটবল অ্যাসোসিয়েশন    উয়েফা-এ ফিনীয় ফুটবল অ্যাসোসিয়েশন   বিষয়শ্রেণী:ফিনীয় ফুটবল অ্যাসোসিয়েশন বিষয়শ্রেণী:১৯০৭-এ ফিনল্যান্ডে প্রতিষ্ঠিত বিষয়শ্রেণী:১৯০৭-এ প্রতিষ্ঠিত ক্রীড়া সংস্থা বিষয়শ্রেণী:ফিনল্যান্ডের ক্রীড়া নিয়ন্ত্রণ সংস্থা বিষয়শ্রেণী:ফিনল্যান্ডের ফুটবল পরিচালনা পরিষদ বিষয়শ্রেণী:উয়েফার সদস্য বিষয়শ্রেণী:ফিনল্যান্ডে ফুটবল
বজলে আহমদ ছিলেন একজন ভারতীয় রাজনীতিবিদ এবং ট্রেড ইউনিয়নবাদী, যিনি ভারতের সমাজতান্ত্রিক ঐক্য কেন্দ্রের সদস্য। ১৯৬০ সালের মাঝামাঝি পর্যন্ত তিনি ইউটিইউসি (লেনিন সরণি) -অধিভুক্ত সাহেবগঞ্জ লুপ রেল শ্রমিক ইউনিয়নের সভাপতি হিসেবে দায়িত্ব পালন করেন। তিনি ১৯৬৭-১৯৭২ সালে পশ্চিমবঙ্গ বিধানসভায় মুরারাই কেন্দ্রের প্রতিনিধিত্ব করেছিলেন। ১৯৬৭ সালের পশ্চিমবঙ্গ বিধানসভা নির্বাচনে, তিনি ১৪,৯৪৪ ভোট (৪১.৩৭%) পেয়েছিলেন।Election Commission of India. West Bengal 1967 ১৯৬৯ সালের পশ্চিমবঙ্গ বিধানসভা নির্বাচনে, তিনি ২২,৭৬৬ ভোট (৫৪.১৪%) পেয়েছিলেন।Election Commission of India. West Bengal 1969 একজন বিধায়ক হিসেবে তিনি রাজ্য সরকারকে তার নির্বাচনী এলাকায় একটি তৃতীয় শিক্ষার সুবিধা স্থাপন করতে রাজি করাতে সক্ষম হন, যার ফলে কবি নজরুল কলেজের ভিত্তি হয়।Kabi Nazrul College. College History  ১৯৭১ সালের পশ্চিমবঙ্গ বিধানসভা নির্বাচনে, তিনি ১৬,৩১০ ভোট (৫৩.৭৩%) পেয়েছিলেন।Election Commission of India. West Bengal 1971 বজলে আহমেদ ১৯৭২ সালের পশ্চিমবঙ্গ বিধানসভা নির্বাচনে মুরারাই আসন থেকে হেরে যান, ১১,৬২৭ ভোট (২৯.৪৯%) নিয়ে দ্বিতীয় স্থানে ছিলেন।Election Commission of India. West Bengal 1972  বজলে আহমেদ ভারতের কমিউনিস্ট পার্টি (মার্কসবাদী) প্রার্থী হিসাবে দাঁড়িয়েছিলেন এবং ১৯৭৭ সালের পশ্চিমবঙ্গ বিধানসভা নির্বাচনে মুরারাই নির্বাচনে ১৬,৭৫৫ ভোট (৩৪.৭৩%) পেয়ে দ্বিতীয় স্থানে ছিলেন।Election Commission of India. West Bengal 1977 তিনি অন্যদের মধ্যে, এসইউসিআই পার্টির সাবেক কমরেড এবং সাহেবগঞ্জ লুপ রেল শ্রমিক ইউনিয়নের সাবেক সাধারণ সম্পাদক জিয়াদ বক্সির মুখোমুখি হন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২ বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১ বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯ বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:ভারতের সমাজতান্ত্রিক ঐক্য কেন্দ্র (কমিউনিস্ট) এর রাজনীতিবিদ বিষয়শ্রেণী:ভারতীয় ট্রেড ইউনিয়নবাদী বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত বিষয়শ্রেণী:বীরভূম জেলার ব্যক্তি
কালিয়াচক ১ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর কালিয়াচক।   ভূগোল  কালিয়াচক  দ্রাঘিমাংশ এ অবস্থিত। কালিয়াচক ১ সমষ্টি উন্নয়ণ ব্লক মোট ১০৬.৬০ বর্গকিলোমিটার এলাকা জুড়ে বিস্তৃত।   গ্রাম পঞ্চায়েত  কালিয়াচক ১ ব্লকের গ্রামীণ এলাকা ১৫ টি গ্রাম পঞ্চায়েত নিয়ে গঠিত। আলিনগর, গয়েশবাড়ী, কালিয়াচক -২, সিলমপুর -২, আলীপুর ১, জালালপুর, মোজাম্পপুর, সুজাপুর, আলীপুর -২, জালুয়াবাধাল, নাওদা-যদুপুর, বামগ্রাম-মাশিমপুর, কালিয়াচাক ১, শিলমপুর ১, আলিনগর  জনপরিসংখ্যান ২০১১ সালের জনগণনা অনুসারে, কালিয়াচক ১ সমষ্টি উন্নয়ন ব্লকের জনসংখ্যা ৩৯২,৫১৭। এর মধ্যে ২৬৯,০৫৮ জন গ্রাম্য বাসিন্দা ও ১২৩,৪৫৯ জন শহুরে বাসিন্দা। এবং ২০০,৪৫১ জন পুরুষ ও ১৯২,০৬৬ জন মহিলা।  সাক্ষরতা ২০১১ সালের জনগণনা অনুসারে কালিয়াচক ১ ব্লকের ৩৯২,৫১৭ জনের মধ্যে ২১৩,০৪১ জন সাক্ষর। তার মধ্যে ১১৩,৫৭০ জন পুরুষ ও ৯৯,৪৭১ জন মহিলা।  তথ্যসূত্র  বিষয়শ্রেণী:মালদহ জেলার সমষ্টি উন্নয়ন ব্লক
মিরা সান্যাল (হিরানন্দনি; ১৫অক্টোবর ১৯৬১ – ১১ জানুয়ারি ২০১৯) ছিলেন একজন ভারতীয় ব্যাংকার এবং রাজনীতিবিদ। তিনি ভারতের রয়্যাল ব্যাংক অফ স্কটল্যান্ডের প্রধান নির্বাহী কর্মকর্তা এবং চেয়ারম্যান হিসাবে দায়িত্ব পালন করেছিলেন। ২০১৪ সালের লোকসভা নির্বাচনে দক্ষিণ মুম্বইয়ে আম আদমি পার্টির প্রার্থী হওয়ার জন্য তিনি আরবিএস থেকে পদত্যাগ করার আগে ৩০ বছরেরও বেশি সময় ধরে ব্যাংকিংয়ের সাথে জড়িত ছিলেন। তিনি নৌ কর্মকর্তা ভাইস অ্যাডমিরাল গুলাব মোহনলাল হিরানন্দনির মেয়ে । এর আগে তিনি ২০০৯ সালের লোকসভা নির্বাচনে মুম্বই দক্ষিণ আসন থেকে স্বতন্ত্র প্রার্থী হিসাবে প্রতিদ্বন্দ্বিতা করেছিলেন।   জীবনের প্রথমার্ধ  মিরা সান্যাল ১৯৬১ সালে ভারতীয় নৌবাহিনীর কর্মকর্তা গুলাব মোহনলাল হিরানন্দনি এবং তার স্ত্রী বানু হিরানন্দনির ঘরে জন্মগ্রহণ করেছিলেন। পরিবারটি ভারত বিভাজনের সময় সিন্ধ থেকে ভারতে চলে এসেছিল। তার বাবা ১৯৭১ সালের ভারত-পাকিস্তান যুদ্ধে পাকিস্তানের করাচিতে সংগঠিত নৌ হামলা অপারেশন ট্রাইডেন্টের মূল পরিকল্পনাকারী ছিলেন।    রাজনৈতিক জীবন  ২০০৮ সালের মুম্বই হামলার পরে সান্যাল ২০০৯ সালে লোকসভা নির্বাচনে নির্দলীয় প্রার্থী হিসাবে দাঁড়িয়েছিলেন, কিন্তু নির্বাচনে হেরেছিলেন।Anita Bhoir, Meera Sanyal to quit Royal Bank of Scotland for a full-time career in politics  The Economic Times, 10 April 2013 স্বামীর সাথে তিনি ২০১৩ সালের দিল্লি নির্বাচনে আম আদমি পার্টির জন্য প্রচারণা ও তহবিল সংগ্রহ করেছিলেন। তিনি আম আদমি পার্টির অর্থনৈতিক নীতি সম্পর্কিত জাতীয় কমিটির সদস্য ছিলেন।   মৃত্যু  মিরা সান্যাল ক্যান্সারে আক্রান্ত হয়ে দুই বছর চিকিৎসার পর ২০১৯ সালের ১১ জানুয়ারিতে মৃত্যুবরণ করেন।   তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:২০১৯-এ মৃত্যু বিষয়শ্রেণী:ভারতীয় ব্যাংকার বিষয়শ্রেণী:ভারতীয় নারী ব্যবসায়িক নির্বাহী বিষয়শ্রেণী:২১শ শতাব্দীর ভারতীয় রাজনীতিবিদ‏‎ বিষয়শ্রেণী:আম আদমি পার্টির রাজনীতিবিদ বিষয়শ্রেণী:সিন্ধি ব্যক্তি বিষয়শ্রেণী:ভারতে ক্যান্সারে মৃত্যু বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:কেরলের নারী ব্যবসায়ী বিষয়শ্রেণী:মহারাষ্ট্রের রাজনীতিতে নারী বিষয়শ্রেণী:ভারতীয় নারী ব্যাংকার বিষয়শ্রেণী:ভারতীয় প্রধান নির্বাহী বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:২০শ শতাব্দীর ভারতীয় নারী ব্যবসায়ী বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:নারী প্রধান নির্বাহী
মুন্নু সিরামিক ইন্ডাস্ট্রিজ লিমিটেড বাংলাদেশের একটি সিরামিক টেবিলওয়্যার উৎপাদনকারী শিল্প প্রতিষ্ঠান। ঢাকা ভিত্তিক এই প্রতিষ্ঠানটি ১৯৮৪ সালে প্রয়াত হারুনার রশীদ খান মুন্নু প্রতিষ্ঠা করেছিলেন। প্রথম দিকে এই কোম্পানি চিনামাটির বাসন তৈরি করলেও, পরবর্তীতে সকল ধরনের সিরামিক পণ্য উৎপাদন করে।   অঙ্গপ্রতিষ্ঠান ও পণ্যসমূহ    মুন্নু বন চায়না  মুন্নু ফেব্রিকস  মুন্নু স্পিনিং মিল  মুন্নু অ্যাটোয়ার (গার্মেন্টস)  মুন্নু মেডিকেল কলেজ ও হাসপাতাল  মুন্নু নার্সিং ইনস্টিটিউট  মুন্নু ইন্টারন্যাশনাল স্কুল অ্যান্ড কলেজ  মুন্নু রিসোর্ট অ্যান্ড চাইনিজ রেস্টুুরেন্ট  মুন্নু আর্টপ্রেস অ্যান্ড প্যাকেজিং  মুন্নু জুটেক্স ইন্ডাস্ট্রিজ লিমিটেড  মুন্নু স্ট্যাস্পস লিমিটেড  মুন্নু ট্রেনিং কমপ্লেক্স  মুন্নু ওয়েলফেয়ের ফাউন্ডেশন   কাঁচামালের উৎস  ময়মনসিংহ, সিলেট ও নেত্রকোনায় কিছু চীনামাটির সন্ধান পাওয়া গেছে। চীন, ভারত, নিউজিল্যান্ড ও জার্মানি থেকেও কাঁচামাল আমদানি করে।    তথ্যসূত্র    বহিঃসংযোগ    দাপ্তরিক ওয়েবসাইট  –মুন্নু সিরামিক  বিষয়শ্রেণী:১৯৮৪-এ প্রতিষ্ঠিত কোম্পানি বিষয়শ্রেণী:বাংলাদেশের সিরামিক প্রস্তুতকারক বিষয়শ্রেণী:বাংলাদেশী মার্কা বিষয়শ্রেণী:ঢাকা ভিত্তিক প্রস্তুতকারক কোম্পানি বিষয়শ্রেণী:১৯৮৫-এ প্রতিষ্ঠিত প্রস্তুতকারক কোম্পানি বিষয়শ্রেণী:১৯৮৫-এ বাংলাদেশে প্রতিষ্ঠিত
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। প্রবন্ধের মত করে লিখা এবং যথেষ্ট তথ্যসূত্র নেই।  মাসুম-আল-হাসান (আলাপ) ০৬:৪৫, ১৭ জানুয়ারি ২০২৩ (ইউটিসি) গোকুল তছলিম উদ্দিন উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উচ্চ বিদ্যালয়গুলো স্বয়ংক্রিয়ভাবে উল্লেখযোগ্য নয়, প্রতিষ্ঠানটির কোন ঐতিহাসিক গুরুত্ব পাওয়া যায় নি। নিবন্ধটি WP:NSCHOOL বা WP:GNG অনুসারে উল্লেখযোগ্য নয়। —শাকিল (আলাপ · অবদান) ১৫:৪৭, ২৯ ডিসেম্বর ২০২২ (ইউটিসি)  @MdsShakil  - Nazrul Islam Nahid (আলাপ) ১৬:২৩, ২৯ ডিসেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।